News Update: ตลาดหุ้นโลกปี 2022 สูญมูลค่าแล้ว $24 ล้านล้าน จากสถิติ 20 ปี S&P 500 +4.1% ในไตรมาส 4 ส่องความหวังไตรมาสสุดท้ายจะฟื้นตัวได้หรือไม่? - FINNOMENA
ตลาดหุ้นทั่วโลกสูญมูลค่าไปแล้ว 24 ล้านล้านดอลลาร์ ในปี 2022 นักลงทุนเตรียมรับมือไตรมาสสุดท้ายของปี ท่ามกลางความหวังผลประกอบการของบริษัทฟื้นตัว
3 ต.ค. 2565

ตลาดหุ้นทั่วโลกสูญมูลค่าไปแล้ว 24 ล้านล้านดอลลาร์ ในปี 2022 นักลงทุนเตรียมรับมือไตรมาสสุดท้ายของปี ท่ามกลางความหวังผลประกอบการของบริษัทฟื้นตัว
ดัชนี MSCI AC World ปรับตัวลงมาติดต่อกันเป็นไตรมาสที่ 3 ซึ่งไม่ได้เกิดขึ้นมาตั้งแต่วิกฤติการเงินปี 2008 ผลจากเงินเฟ้อที่สูงขึ้นต่อเนื่อง ดอลลาร์ที่แข็งค่าขึ้น การปรับขึ้นดอกเบี้ยของธนาคารกลางทั่วโลก และการปรับลดประมาณการกำไรของนักวิเคราะห์
ประวัติศาสตร์อาจไม่ซ้ำรอย แต่ผลการดำเนินงานของหุ้นในอดีตอาจเป็นสัญญาณดีสำหรับหุ้นในไตรมาสสุดท้ายนี้ โดยเฉลี่ยในรอบ 20 ปี ดัชนี S&P 500 ปรับตัวขึ้นมา 4.1% ในไตรมาสที่ 4 ส่วนดัชนี MSCI AC World ลดลงในไตรมาสที่ 4 เพียง 3 ครั้ง
แต่สถิติในอดีตไม่ได้หมายความว่าบริษัทต่างๆ จะผ่านพ้นไตรมาสสุดท้ายไปได้อย่างสดใส เพราะยังมีอุปสรรคอีกมากมายที่รออยู่ในปี 2022
ยุคของเงินเฟ้อที่ต้นทุนสูงขึ้นส่งผลกระทบต่อความสามารถในการทำกำไร นอกจากนี้บริษัทต่างๆ ยังได้รับผลกระทบจากการขึ้นดอกเบี้ยอย่างรุนแรงของธนาคารกลางส่วนใหญ่ทั่วโลก และยังมีสงครามในยูเครน วิกฤติพลังงานในยุโรป รวมถึงผลกระทบของเศรษฐกิจจีนจากการล็อกดาวน์
เงินดอลลาร์ที่แข็งค่าขึ้นยังส่งผลกระทบต่อบริษัทในสหรัฐฯ ที่ทำธุรกิจในต่างประเทศ เช่น Nike ที่รายงานผลประกอบการที่น่าผิดหวังไปเมื่อสัปดาห์ที่แล้ว ขณะที่ผู้นำเข้าในยุโรปกำลังเผชิญกับสกุลเงินที่อ่อนค่าลงมาก โดยกล่าวโทษดอลลาร์สำหรับแนวโน้มผลกำไรที่แย่ลง
อย่างไรก็ตาม นักวิเคราะห์บางส่วนมองว่า ตลาดรับรู้ความผิดหวังไปแล้วระดับหนึ่ง โดยนักวิเคราะห์ของ Bloomberg Intelligence คาดว่า กำไรของใน S&P 500 จะเพิ่มขึ้น 2.9% ในไตรมาสสุดท้าย โดยได้รับอานิสงส์จากกลุ่มพลังงานเป็นหลัก
อ้างอิง:
https://www.bloomberg.com/news/articles/2022-10-02/global-stocks-pin-hopes-of-year-end-rally-on-earnings-resilience?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นโลก
หุ้นโลก
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA